CELEX: 32007R0757
Language: sl
Date: 2007-06-29 00:00:00
Title: Uredba Komisije (ES) št. 757/2007 z dne 29. junija 2007 o trajnem dovoljenju nekaterih dodatkov v krmi (Besedilo velja za EGP)

30.6.2007   
            
            
               SL
            
            
               Uradni list Evropske unije
            
            
               L 172/43
            
         
      UREDBA KOMISIJE (ES) št. 757/2007
   z dne 29. junija 2007
   o trajnem dovoljenju nekaterih dodatkov v krmi
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 70/524/EGS z dne 23. novembra 1970 o dodatkih v krmi (1) ter zlasti členov 3 in 9d(1) Direktive,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (2) in zlasti člena 25 Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali.
            
         
               (2)
            
            
               Člen 25 Uredbe (ES) št. 1831/2003 določa prehodne ukrepe za zahtevke za izdajo dovoljenja za krmne dodatke, predložene v skladu z Direktivo 70/524/EGS pred datumom uporabe Uredbe (ES) št. 1831/2003.
            
         
               (3)
            
            
               Zahtevki za izdajo dovoljenj za dodatke, ki so našteti v prilogah k tej uredbi, so bili predloženi pred datumom začetka uporabe Uredbe (ES) št. 1831/2003.
            
         
               (4)
            
            
               Začetne pripombe o navedenih zahtevkih, predvidene v členu 4(4) Direktive 70/524/EGS, so bile Komisiji poslane pred datumom uporabe Uredbe (ES) št. 1831/2003. Navedene zahtevke se torej še naprej obravnava v skladu s členom 4 Direktive 70/524/EGS.
            
         
               (5)
            
            
               Predloženi so bili podatki v podporo zahtevku za dovoljenje brez časovne omejitve za pripravek konzervansov natrijevega benzoata, propionske kisline in natrijevega propionata za govedo za pitanje. Evropska agencija za varnost hrane je 18. oktobra 2006 dala mnenje o varnosti in učinkovitosti navedenega pripravka. Ocena kaže, da so za tako dovoljenje zadovoljeni pogoji, določeni v členu 3(a) Direktive 70/524/EGS. Zato je treba uporabo navedenega pripravka, kakor je opredeljen v Prilogi I k tej uredbi, dovoliti brez časovne omejitve.
            
         
               (6)
            
            
               Uporaba pripravka iz benzojske kisline je bila prvič začasno dovoljena za prašiče za pitanje z Uredbo Komisije (ES) št. 877/2003 (3). Predloženi so bili novi podatki v podporo zahtevku za izdajo dovoljenja brez časovne omejitve za navedeni pripravek za prašiče za pitanje. Ocena kaže, da so za tako dovoljenje zadovoljeni pogoji, določeni v členu 3(a) Direktive 70/524/EGS. Zato je treba uporabo navedenega pripravka, kakor je opredeljen v Prilogi II k tej uredbi, dovoliti brez časovne omejitve.
            
         
               (7)
            
            
               Ocena teh zahtevkov je pokazala, da je treba predpisati nekatere postopke za zaščito delavcev pred izpostavljenostjo dodatkom iz prilog. Takšno zaščito je treba zagotoviti z uporabo Direktive Sveta 89/391/EGS z dne 12. junija 1989 o uvajanju ukrepov za spodbujanje izboljšav varnosti in zdravja delavcev pri delu (4).
            
         
               (8)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek, ki sodi v skupino „konzervansi“, kakor je opredeljeno v Prilogi I, se dovoli brez časovne omejitve kot dodatek v prehrani živali pod pogoji iz navedene priloge.
   Člen 2
   Pripravek, ki sodi v skupino „sredstva za uravnavanje kislosti“, kakor je opredeljeno v Prilogi II, se dovoli brez časovne omejitve kot dodatek v prehrani živali pod pogoji iz navedene priloge.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. junija 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 270, 14.12.1970, str. 1. Direktiva, kakor je bila nazadnje spremenjena z Uredbo Komisije (ES) št. 1800/2004 (UL L 317, 16.10.2004, str. 37).
   
      (2)  UL L 268, 18.10.2003, str. 29. Uredba, kakor je bila nazadnje spremenjena z Uredbo Komisije (ES) št. 378/2005 (UL L 59, 5.3.2005, str. 8).
   
      (3)  UL L 126, 22.5.2003, str. 24.
   
      (4)  UL L 183, 29.6.1989, str. 1. Direktiva, kakor je spremenjena z Uredbo (ES) št. 1882/2003 Evropskega parlamenta in Sveta (UL L 284, 31.10.2003, str. 1).
   
      PRILOGA I
      
                  Št. ES
               
               
                  Dodatek
               
               
                  Kemijska formula, opis
               
               
                  Vrsta ali kategorija živali
               
               
                  Največja starost
               
               
                  Najmanjša vsebnost
               
               
                  Največja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  mg/kg žita
               
            
                  Konzervansi
               
            
                  E700
               
               
                  Natrijev benzoat 140 g/kg
                  Propionska kislina 370 g/kg
                  Natrijev propionat 110 g/kg
               
               
                  
                               
                           
                           
                              Sestava dodatka:
                              Natrijev benzoat: 140 g/kg
                              Propionska kislina: 370 g/kg
                              Natrijev propionat: 110 g/kg
                              Voda: 380 g/kg
                           
                        
                               
                           
                           
                              Aktivne surovine:
                              Natrijev benzoat C7H5O2Na
                              Propionska kislina C3H6O2
                              
                              Natrijev propionat C3H5O2Na
                           
                        
               
                  Govedo za pitanje
               
               
                  —
               
               
                  3 000
               
               
                  22 000
               
               
                  Za konzerviranje žita z vlažnostjo več kot 15 %
               
               
                  Brez časovne omejitve
               
            
   
      PRILOGA II
      
                  Št. ES
               
               
                  Dodatek
               
               
                  Kemijska formula, opis
               
               
                  Vrsta ali kategorija živali
               
               
                  Največja starost
               
               
                  Najmanjša vsebnost
               
               
                  Največja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  mg/kg popolne krmne mešanice
               
            
                  Sredstva za uravnavanje kislosti
               
            
                  E210
               
               
                  Benzojska kislina
               
               
                  C7H6O2
                  
               
               
                  Prašiči za pitanje
               
               
                  —
               
               
                  5 000
               
               
                  10 000
               
               
                  Navodila za uporabo navajajo naslednje:
                  
                               
                           
                           
                              „Dopolnilno krmilo z benzojsko kislino se kot tako ne daje prašičem za pitanje.“
                           
                        
                               
                           
                           
                              „Za varnost uporabnika: sprejeti je treba ukrepe, da bi v največji možni meri omejili nastanek vdihljivega prahu tega dodatka. Varnostni listi sestavin (MSDS) so na voljo.“
                           
                        
               
                  Brez časovne omejitve